Laidi vald

Laidi vald (läti keeles Laidu pagasts) on vald Lätis Kuldīga piirkonnas. Vald piirneb sama piirkonna Turlava, Snēpele, Raņķi ja Rudbārži vallaga ning Lõuna-Kuramaa piirkonna Kazdanga vallaga.

Valla pindala on 115 km². 2016. aasta seisuga elas seal 1119 inimest. Valla keskus on Laidi küla. Vallavanem on Andris Neilands.

 Ajalugu 

Aastal 1945 moodustati Valtaiķi vallas Valtaiķi ja Rude külanõukogu. Aastal 1954 liideti need ühiseks Laide külanõukoguks. Aastal 1965 liideti Induļa külanõukogu kolhoosi Spartaks maad Laide külanõukoguga. Aastal 1977 liideti Laide külanõukoguga veel osa Turlava külanõukogu alasid. Aastal 1990 moodustati Laide külanõukogust Laidi vald. 2009. aastast kuulub vald Kuldīga piirkonda.

 Kaitstavad objektid 

Kultuurimälestistest on riikliku kaitse all Laidi mõisa hoonetekompleks (park, tall-tõllakuur, häärber, mõisavalitseja maja), Vangas asuva mõisaaida uksepiidad, Valtaiķi luteri kirik (sealhulgas 15 sealset vitraaži, orel, oreliprospekt, kantsel, rõdur, uksed, altar ja kirikuliste istmed), Valtaiķi keskaegne linnus ja kalmistu. Regionaalse kaitse all on Sermite linnamägi ja Dižstrauti muinaskalmed ehk Kalmeküngas

Looduskaitse all on Pelēni tamm, Rudzīši kivi, Nēlupji tammed ja Jaunbrēdiķi dendropark. Lisaks on seal looduskaitse all arvukalt nimetuid põlispuid.

 Asustus 

Aastal 2011 elas vallas 1085 lätlast, 19 venelast, 13 valgevenelast, 9 ukrainlast, 7 poolakat ja 19 leedulast.Ethnic composition of Latvia 2011

Valla külad:

 Küla  Küla tüüp  Elanike arv Laidi  ciems  180 (2025) Rude  mazciems  5 (2005) Sermīte  ciems  177 (2025) Valtaiķi  ciems  41 (2025) Vanga  ciems  37 (2025)
Ülejäänud valla elanikud elasid külade koosseisu mitte kuuluvates taludes.

 Viited 

 Välislingid 

 Valla koduleht (läti keeles)

Kategooria:Läti vallad
Kategooria:Kuldīga piirkond